stanford-oval/wikipedia huggingface dataset:
Kroatian ralli 2023
Kilpailijat

Sébastien Ogier osallistui Toyota Gazoo Racing WRT -tallin autolla Kalle Rovanperän ja Elfyn Evansin kanssa. Takamoto Katsuta ajoi Toyotan neljättä autoa, mutta ei osallistunut valmistajien pisteiden keräämiseen. Thierry Neuville ja Esapekka Lappi ajoivat Hyundai Motorsportin autolla. Ott Tänak ja Pierre-Louis Loubet ajoivat M-Sportin autolla.
| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 7 |  Pierre-Louis Loubet |  Nicolas Gilsoul |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 17 |  Sébastien Ogier |  Vincent Landais |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
↑  Evans vedettiin pois valmistajien pisteiltä huomionosoituksena Hyundaille.
Kilpailuun ilmoittautui Rally1-autojen lisäksi 19 WRC2-sarjassa kilpailijaa sekä muita autoja. Yhteensä kilpailuun ilmoittautui 57 autokuntaa. 
Irlantilainen WRC2-sarjassa ajava Josh McErlean ja hänen kartanlukijansa John Rowan vetäytyivät kilpailusta Breenin onnettomuuden johdosta.
Tapahtumia

Elfyn Evans ei voinut ajaa vähimmäismäärää testierikoiskokeita ("shakedown") loppuun vaan joutui palaamaan huoltoon turboon liittyvän ongelman vuoksi, jolloin tallin oli tarkistettava myös moottori vaurioiden varalta. Testierikoiskokeen nopein ensimmäisellä ajokerralla oli Ott Tänak ajalla 1:54.7 ja toisella ajokerralla nopein oli Kalle Rovanperä ajalla 1:52.8.
Toisella erikoiskokeella Sébastien Ogier ja Vincent Landais kärsivät rengasrikon, jonka vaihto vei aikaa minuutin ja 7 sekuntia. Lisäksi heille annettiin aikasakko, koska kartanlukija Landaisin turvavyöt eivät olleet täysin kiinni kun he lähtivät liikkeelle. Lisäksi Landaisin HANS-niskatuki ei ollut täysin paikoillaan. Kalle Rovanperä kärsi rengasrikon samassa paikassa kuin Ogier, jolloin Thierry Neuville nousi kilpailun johtopaikalle.
Kuudennella erikoiskokeella Ott Tänak käytti sadekelin renkaita, mutta sade ei ollut rankkaa ja Esapekka Lappi ohitti Tänakin kokonaiskilpailussa tämän johdosta. Takamoto Katsuta kokeili myös sadekelin renkaita ja menetti 40 sekuntia aikaa erikoiskokeella. Perjantain jälkeen Neuville johti kilpailua 5,7 sekunnin erolla Evansiin.
Lauantaina erikoiskokeella 11 Neuville osui kiveen ja joutui keskeyttämään. Tämän myötä Evans nousi kilpailun johtoon.
Kilpailun voitti Elfyn Evans, jonka edellinen MM-rallin voitto oli Suomen rallissa vuonna 2021. Yohan Rossel voitti WRC2-luokan kilpailun, joka oli hänelle kauden toinen voitto yhtä monessa kilpailussa. Yleiskilpailussa kymmenenneksi sijoittunut Oliver Solberg ei ollut rekisteröinyt mestaruuspisteille.
Palkintojenjaossa muistettiin Craig Breeniä soittamalla Irlannin kansallislaulu ja pitämällä hiljainen hetki eikä kuohujuomia avattu.
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT | 2:50:54.3 | 0.0 | WRC |
| 2. |  Ott Tänak |  Martin Järveoja | Ford Puma Rally1 | M-Sport Ford WRT | 2:51:21.3 | +27.0 | WRC |
| 3. |  Esapekka Lappi |  Janne Ferm | Hyundai i20 N Rally1 | Hyundai Shell Mobis WRT | 2:51:52.9 | +58.6 | WRC |
| 4. |  Kalle Rovanperä |  Jonne Halttunen | Toyota GR Yaris Rally1 | Toyota Gazoo Racing WRT | 2:52:12.6 | +1:18.3 | WRC |
| 5. |  Sébastien Ogier |  Vincent Landais | Toyota GR Yaris Rally1 | Toyota Gazoo Racing WRT | 2:52:22.3 | +1:28.0 | WRC |
| 6. |  Takamoto Katsuta |  Aaron Johnston | Toyota GR Yaris Rally1 | Toyota Gazoo Racing WRT | 2:53:16.8 | +2:22.5 | WRC |
| 7. |  Pierre-Louis Loubet |  Nicolas Gilsoul | Ford Puma Rally1 | M-Sport Ford WRT | 2:55:16.9 | +4:22.6 | WRC |
| 8. |  Yohan Rossel |  Arnaud Dunand | Citroën C3 Rally2 | PH Sport | 2:58:45.6 | +7:51.3 | WRC2 |
| 9. | Nikolai Grjazin | Konstantin Aleksandrov | Škoda Fabia RS Rally2 | Toksport WRT 2 | 2:59:01.7 | +8:07.4 | WRC2 |
| 10. |  Oliver Solberg |  Elliott Edmondson | Škoda Fabia RS Rally2 | Oliver Solberg | 3:00:11.0 | +9:16.7 |  |
Lähde: 
1 2  Authorised Neutral Athletes (ANA) -lipulla.
Tulokset > Power Stage -sijoitukset

| Sija | Kuljettaja | Aika | Luokka | Pisteet |
| --- | --- | --- | --- | --- |
| 1. |  Thierry Neuville | 8:06.4 | WRC | 5 |
| 2. |  Kalle Rovanperä | +0,9 | WRC | 4 |
| 3. |  Sébastien Ogier | +4,3 | WRC | 3 |
| 4. |  Takamoto Katsuta | +7,2 | WRC | 2 |
| 5. |  Esapekka Lappi | +8,5 | WRC | 1 |
Lähde:
Kuopion Lyseon lukio

| Kuopion Lyseon lukio |
| --- | --- |
 Kuopion Lyseon lukio Kauppakadun suuntaisesti.
Sijainti:  Puijonkatu 18, 70100 Kuopio
Koordinaatit:  62.8914°N, 27.6797°E,
Tyyppi:  suomenkielinen yleislukio
Perustettu:  1872
Rehtori:  Mika Strömberg
Oppilaita:  noin 460
Verkkosivut
Kuopion Lyseon lukio on kuopiolainen yleislukio. Samassa rakennuksessa toimii myös IB-lukio.
Kuopion lyseo perustettiin vuonna 1872 Kuopion yläalkeiskoulun ja kimnaasin pohjalle. Yläalkeiskoulun ensimmäinen rehtori oli J. V. Snellman. Koulurakennus valmistui vuonna 1826 silloisen hevostorin, nykyisen Kuopion torin, etelälaidalle muistoksi Aleksanteri I:n käynnistä Kuopiossa. Rakennuksen suunnitteli Carl Ludvig Engel. Peruskoulu-uudistuksen myötä lyseo jaettiin vuonna 1975 kahdeksi erilliseksi kouluksi: yläasteeksi ja Kuopion Lyseon lukioksi.
Edeltäjät

Kuopion triviaalikoulu (1788–1843), jonka juuret ulottuvat vuonna 1641 perustettuun Savon triviaalikouluun.
Kuopion yläalkeiskoulu (1843–1872).
Kuopion kimnaasi (lukio) (1844–1872), joka oli ensimmäinen yliopistoon johtava oppilaitos Itä-Suomessa.
Rakennushistoria

Lyseota laajennettiin lääninarkkitehti Ferdinand Öhmanin johdolla vuosina 1874–1875. Tämän lisäksi 1880-luvulla laajennettiin rakentamalla siipirakennus Puijonkadun puolelle. Lyseota on laajennettu vielä 1900-luvulla kahdesti. Ensin vuonna 1914 Hallituskadun puolelle rakennetulla voimistelusalilla ja vuonna 1940 rakennetulla pihasivun korotuksella ja laajennuksella.
Vuoden lyseolaiset

| Vuosi | Vuoden lyseolainen |
| --- | --- |
1978: Raimo Antero Ylinen
1979: Martti Johannes Häikiö
1980: Lasse Antero Lehtinen
1981: Keijo Antti Kalevi Hyvärinen
1982: Kaarlo Juhani Koskinen
1983: Matti Antero Launonen
1984: Juha Ilkka Karvonen
1985: Pauno Antero Pohjolainen
1986: Kari Kyösti Väänänen
1987: Ilkka Kalle August Halonen
1988: Matti Hannu Korhonen
1989: Esko Juhani Kilpeläinen
1990: Paavo Tapio Lipponen
1991: Esa Kustaa Malmivaara
1992: Paavo Johannes Riekkinen
1993: Vilho Heimo Juhani (Wille) Riekkinen
1994: Juha Tapio Laukkanen
1995: Katri Johanna Rusanen
1996: Pertti Olavi Pasanen
1997: Jussi Tapani Lappalainen
1998: Asmo Onni Petteri Karttunen
1999: Atte Johannes von Wright
2000: Pertti Juhani Majanen
2001: Pekka Ruuskanen
2002: Hannu Janhunen
2003: Marja-Leena Martikainen
2004: Mikko Härmä
2005: Risto Vilhunen "Leonardo da Wilhu"
2006: Eero Leskinen
2007: Hanna Partanen
2008: Mari Puoskari
2009: Veli-Matti Kosma
2010: Lasse Lindqvist
2011: Antti Immonen
2015: Juho Romakkaniemi
2016: Tuukka Eloranta
2019: Elina Lappalainen
2020: Olli Seuri
Vuoden lyseolaiset > Muita tunnettuja lyseolaisia

Juhani Aho, kirjailija
Kalle Aho, rehtori, päätoimittaja
Pekka Aho, päätoimittaja
Martti Ahtisaari, presidentti, nobelisti
Kurt Enwald, Kuopion lyseon rehtori ja kouluneuvos
Otto Alfred von Fieandt, maanmittari sekä virka- ja valtiopäivämies
Kaarlo Frisk, näyttelijä ja toimittaja
Juhan af Grann, ohjaaja, UFO-asiantuntija
Jaakko Hallama, suurlähettiläs ja ulkoministeri
Kai Hallman, yrittäjä, yritysjohtaja, kauppaneuvos
Olli Herman, laulaja
Veijo Hietala, mediatutkija
Johan Viktor Johnsson, lyseon rehtori, piispa, valtiopäivämies
Kaarlo Samuli Kaikkonen, rehtori, päätoimittaja
Aarno Kemppainen, päätoimittaja
Veikko Korttila, yleisesikuntaupseeri, eversti, Savo-Karjalan sotilasläänin komentaja
Sakari Kuosmanen, muusikko, näyttelijä
Tahvo Könönen, päätoimittaja, kunnallisvaikuttaja
Ernst Lampén Iso-Keisari, toimittaja, matkailun edistäjä
Antti Lindeblom, taidemaalari
Johannes Lundson, pankinjohtaja, kansanedustaja, eduskunnan puhemies ja ministeri
Albert Makkonen, juristi, oikeuskansleri
Erkki Manner (1909–1983), diplomi-insinööri ja yritysjohtaja, teollisuusneuvos
Gustaf Väinö Levander, lääkäri ja suomentaja.
Pentti Lyytinen, toimittaja ja opettaja, Kuopion lyseon rehtori
Veikko Pentikäinen, pappi, rovasti, vanhoillislestadiolainen saarnaaja
Albert Pfaler, piirilääkäri, Duodecim-seuran perustajajäsen
Eino Pitkänen, arkkitehti
Onni Purhonen, jääkärieverstiluutnantti
Ernst Roini, maanviljelijä, valtiopäivämies ja kirjailija
Yrjö Ropponen, poliisineuvos, valtion poliisikoulun johtaja
Tommi Salmela, laulaja
Armas Salmelainen, suomalainen jääkäri ja päätoimittaja
Alfred Bernhard Sarlin, tilanomistaja, vapaa-ajattelija ja toimittaja
Kyösti Sipilä, pappi, päätoimittaja, kouluneuvos
Eliel Soisalon-Soininen, prokuraattori, valtioneuvos
Gunnar Soininen, lääkäri, professori, historioitsija
Jalmari Talste, juristi, Lappeenrannan pormestari
Matti Tirkkonen (1929–2020), yritysjohtaja, teollisuusneuvos
Aarno Turunen, lääkäri, synnytysopin ja naistentautien dosentti ja professori,
J. I. Warén, upseeri
Walmis Westerlund,  Porin kauppakoulun johtaja ja kaupallisen alan oppikirjojen tekijä
Evert Winter, lyseon lehtori ja rehtori
Johannes Kristoffer Öhqvist, kirkkoherra, päätoimittaja
Kirjallisuutta

Aika aikaa kutakin..., Kuopion lyseon 125-vuotistaipaleelta, 1997, Pentti Tuovinen
Kuopion lyseo 1872–1972: satavuotishistoria 1872–1972: opettajamatrikkeli 1872–1972: oppilasmatrikkeli 1962–1972: satavuotisjuhlien selostus: lahjoittajain luettelo: ilmoittajain luettelo, 1973, K. O. G. Hannikainen, Juhani Koskinen ja Paavo Launonen, matrikkeliosan toim. Pentti Lyytinen
Kuopion lyseo: 90-vuotisjulkaisu : oppilasmatrikkeli 1872–1962, 1962, Pentti Lyytinen
Aiheesta muualla

Kuopion Lyseon lukio
Juhani Ahon kuvaus ensimmäisestä koulupäivästään Kuopion Lyseossa Pohjois-Savon muistin sivuilla (Arkistoitu – Internet Archive)
Kymnaasin viimeiset, kolumni Savon Sanomissa[vanhentunut linkki]
Tunisian alle 23-vuotiaiden jalkapallomaajoukkue

Tunisian alle 23-vuotiaiden jalkapallomaajoukkue on Tunisian jalkapalloliiton hallinnoima joukkue, joka edustaa Tunisiaa kansainvälisissä jalkapallon Olympialaisissa. Tunisia selvisi ensimmäisen kerran Olympialaisiin vuonna 1960.
Tilastot

| Tulokset> Vuosi | Tulokset> Kierros | Tulokset> Sijoitus | Tulokset> O | Tulokset> V | Tulokset> T | Tulokset> H | Tulokset> TM | Tulokset> PM |
| --- | --- | --- | --- | --- | --- | --- | --- | --- |
|  1960 | 1. kierros | - | 3 | 0 | 0 | 3 | 3 | 11 |
1964-1984: Ei selviytynyt karsinnoista
|  1988 | 1. kierros | - | 3 | 0 | 2 | 1 | 3 | 6 |
1992: Ei selviytynyt karsinnoista
|  1996 | 1. kierros | - | 3 | 0 | 1 | 2 | 1 | 5 |
2000: Ei selviytynyt karsinnoista
|  2004 | 1. kierros | - | 3 | 1 | 1 | 1 | 4 | 5 |
| Yhteensä |  |  | 12 | 1 | 4 | 7 | 11 | 27 |
Valmentajat

Ammar Souayah (2010–11/2010)
Aiheesta muualla

Tunisian olympiamaajoukkue Goalzz sivustolla (englanniksi)
Tunisian jalkapallo
| --- | --- |
Miesten sarjat::  Ligue 1 • Ligue 2 • Ligue 3 • Ligue Amateur 4 • Tunisian jalkapalloliiga (1921–1957)
Miesten cupit::  Tunisian cup • Liigacup (1999–2007) • Supercup (1993–2001)
Maajoukkueet::  Tunisian maajoukkue • Tunisian A' maajoukkue • Tunisian olympiajoukkue • Tunisian alle 20-vuotiaiden maajoukkue • Tunisian alle 17-vuotiaiden maajoukkue • Tunisian naisten maajoukkue
Liitot::  Tunisian jalkapalloliitto
Palkinnot::  Kultainen pallo
Kuhmalammi

| Kuhmalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°33′01″N, 25°07′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  Heinjoki Alainenlammiin 
Järvinumero:  14.221.1.035
Mittaustietoja
Pinnankorkeus:  111,5 m  
Pituus:  440 m  
Leveys:  230 m  
Rantaviiva:  1,062 km  
Pinta-ala:  4,611 ha  
Saaria:  ei saaria 
 fiKuhmalammi 
Kuhmalammi on Pirkanmaalla Kuhmoisissa Tevajärven kylän lähellä sijaitseva lampi.
Maantietoa

Lammen pinta-ala on 4,6 hehtaaria, se on 450 metriä pitkä ja 250 metriä leveä. Lammella ei ole kartan mukaan saaria ja se on autio. Sen rantaviivan pituus on 1,1 kilometriä ja rannat ovat metsämaata. Lammen pohjoispuolelta kulkee metsäautotie.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 111,5 metriä mpy. Siihen laskevat Iso Tevajärvi ja Vähä Tevajärvi. Lampi laskee sen kaakkoispäästä lähtevää Heinjokea pitkin Alainenlammiin. Heinjoen pituus on 2,0 kilometriä ja pudotus 25,2 metriä.
Historiaa

Vuoden 1855–1856 Kalmbergin kartastossa lampi oli merkitty, mutta se oli nimetön. Vuoden 1965 peruskartassa järven lähiympäristö oli lähes ojittamatonta, mutta vuoteen 1985 mennessä järven lähiympäristö oli ojitettu.
Turvakytkin (yhtye)

Turvakytkin on vuonna 2001 perustettu  kristillistä  pop- ja rock-musiikkia soittava yhtye, joka on julkaissut kolme kokopitkää levyä. Vuonna 2005 Turvakytkin jäi määrittelemättömän pituiselle tauolle. Turvakytkin toimi Suomen Raamattuopiston nuorisotyön yhteydessä.
Turvakytkin esiintyi pääasiassa  seurakuntien järjestämissä tilaisuuksissa ja erilaisissa kristillisissä nuorisotapahtumissa, kuten  Maata Näkyvissä -festareilla.
Turvakytkimen jäätyä tauolle yhtyeen laulaja-lauluntekijä Tommi Kalenius on jatkanut musiikin tekemistä soolouralla sekä trio-kokoonpanossa.
Kokoonpano

Tommi Kalenius: kitara, laulu
Päivi Kalenius: laulu
Anne Berg: laulu
Lasse Mikkonen:  basso
Jukka-Pekka Berg: kitara
Miika Takanen:  rummut
Antti-Jussi Lakanen: kosketinsoittimet
V-P Kangas: kitara (myöhemmin)
Diskografia > Albumit

Löysit minut (2002)
Hetki (2003)
Maailma ja minä (2005)
Diskografia > Sinkut ja EP:t

Kadut kaupungin (2002)
Muuttolintu (2002)
Tule kanssani kylpyyn

| Tule kanssani kylpyyn Bamperos |
| --- | --- | --- |

Studioalbumin tiedot
 Julkaistu: 1980
 Formaatti: LP
 Tuottaja(t): Pekka Härkönen
 Tyylilaji: iskelmä
 Kesto: 43.33
 Levy-yhtiö: Anuco
Bamperoksen muut julkaisut
| Näin on meininki 1979 | Tule kanssani kylpyyn 1980 | Bamperos – Juhlalevy 10 vuotta 1983 |
Tule kanssani kylpyyn on Bamperos-yhtyeen kolmas studioalbumi. Se julkaistiin vuonna 1980 levymerkillä Anuco. Albumin on tuottanut Pekka Härkönen sekä äänittänyt Markus Vikstedt.
Kappaleet > A-puoli

Tule kanssani kylpyyn – 3.41
Tänä yönä (Toujours Du Cinema) – 3.46
Kaipaan sua (Giorno Pergiorno) – 3.47
Kaikki muuttuu – 3.08
Taidat olla vähän irrallaan – 4.07
Kettunen, keskiyön cowboy – 3.17
Kappaleet > B-puoli

Kimonota raotuta – 3.04
Uskon tähän rakkauteen – 3.19
Hello, Hello (Hello Angel Eyes) – 2.41
Julianne – 3.50
Istanbul – 3.00
Päivän työ (16 Tons) – 3.01
Kesken kaikki jäi (Cascabel) – 2.52
Aiheesta muualla

Tule kanssani kylpyyn discogs.com -sivustolla
USS Hammann

| USS Hammann |
| --- | --- |

Aluksen vaiheet
Rakentaja:  Consolidated Steel Corporation, Orange, Texas
Kölinlasku:  10. heinäkuuta 1942
Laskettu vesille:  13. joulukuuta 1942
Palveluskäyttöön:  17. toukokuuta 1943
Poistui palveluskäytöstä:  24. lokakuuta 1945
Loppuvaihe:  myyty romutettavaksi 18. tammikuuta 1974
Tekniset tiedot
Uppouma:  1 253 t (standardi) 1 590 t (kuormattu)
Pituus:  93,27 m
Leveys:  11,15 m
Syväys:  3,18 m
Koneteho:  6 000 shp (4,5 MW)
Nopeus:  21 solmua (39 km/h)
Miehistöä:  8 upseeria ja 201 miehistönjäsentä
Aseistus
Aseistus:  3 × 3"/L50 (76 mm) tykkiä 2 × Bofors 40 mm -ilmatorjuntatykkiä kaksiputkisena asennuksena 8 × Oerlikon 20 mm -ilmatorjuntatykkiä 3 × 21" (533 mm) torpedoputkea 8 × syvyyspomminheitintä 1 × Hedgehog- sukellusveneentorjuntaheitin 2 × syvyyspommikiskoa
USS Hammann (runkonumero DE-131) oli Yhdysvaltain  laivaston Edsall-luokan saattuehävittäjä, joka toisessa maailmansodassa palveli Atlantilla suojaten saattueita sukellusveneiden ja lentokoneiden hyökkäyksiltä.
Valmistus

Alus tilattiin nimellä US Langley Consolidated Steel Companyn telakalta Orangesta Texasista, missä köli laskettiin 10. heinäkuuta 1942. Se nimettiin uudelleen 1. elokuuta USS Hammanniksi. Alus laskettiin vesille 13. joulukuuta kumminaan Charles Hammannin sisar rouva Lilliam Rhode ja  otettiin palvelukseen 17. toukokuuta 1943 ensimmäisenä päällikkönään C. D. deKay.
Palvelus

Hammann lähti 5. kesäkuuta Bermudalle koeajoihin, joista se palasi 6. heinäkuuta Philadelphiaan. Alus lähti Norfolkiin, jossa se aloitti 13. heinäkuuta ensimmäisen saattuematkansa Atlantilla. Alus teki 10. maaliskuuta 1944 mennessä neljä matkaa Casablancaan Marokkoon.
Alus teki 28. maaliskuuta – 29. marraskuuta vielä kuusi saattuematkaa vieraillen muun muassa Pohjois-Irlannissa. Aluksen määräsatamaksi vaihtui 4. tammikuuta 1945 Liverpool, jonne se teki neljä matkaa turvaten osaltaan Euroopan sodan loppuunsaattamiseksi tarvittavien materiaalien saannin. Alus avusti 2. maaliskuuta torpedohyökkäyksen maaliksi joutunutta rahtialusta Lone Jackiä, jolta se pelasti kaikkiaan 70 eloonjäänyttä. Se myös lähetti pahoin vaurioituneelle alukselle pelastusmiehistön, joka kykeni estämään aluksen uppoamisen.
Hammann saapui 7. heinäkuuta New Yorkiin, josta se siirtyi Guantanamonlahdelle koulutettavaksi. Alus lähti 24. heinäkuuta Kaliforniaan ja se saapui Panaman kanavan läpäistyään 4. elokuuta San Diegoon, josta se jatkoi edelleen Pearl Harboriin. Tyynenmeren sodan päätyttyä alus kuljetti matkustajia Havaijilta Kaliforniaan, josta se jatkoi edelleen Panaman kautta Charlestoniin. Se saapui määränpäähänsä 25. syyskuuta.
Alus poistettiin palveluksesta 24. lokakuuta Green Cove Springsissä Floridassa ja se sijoitettiin reserviin. Alus siirrettiin Texas Groupille Orangeen, jossa se oli palveluksensa lopun. Hammann poistettiin laivastoluettelosta 1. lokakuuta 1972. Se myytiin 18. tammikuuta 1974 romutettavaksi.
V.I.C.

| Victor Grimmy Owusu> Henkilötiedot |
| --- | --- |
Syntynyt: 20. heinäkuuta 1987 (ikä 37) Queens, New York, Yhdysvallat
Muusikko
Taiteilijanimi:  V.I.C.
Laulukielet:  englanti
Aktiivisena:  2003-
Tyylilajit:  pop rap, snap
Yhtyeet:  D-Block, Ruff Ryders
Levy-yhtiöt:  Warner Bros. Records, Young Mogul Records, Reprise Records
Aiheesta muualla
www.vicgetsilly.com
  [ Muokkaa Wikidatassa ] [ ohje ]  
Victor Grimmy Owusu (s. 20. heinäkuuta 1987 Queens, New York, New York) on yhdysvaltalainen rap-artisti.
Biografia

V.I.C. syntyi New Yorkin Queensissä 20. heinäkuuta 1987. Hänen äitinsä oli newyorkilainen ja isänsä ghanalainen. Kymmenenvuotiaana Victor teki koulussa rapin huumausaineista. Pian hän muutti perheineen Atlantaan. Siellä hän työskenteli parturina ennen rap-uraansa. V.I.C. on kristitty. Hänen debyyttialbuminsa Beast julkaistiin elokuussa 2008. Albumin ensimmäinen single ”Get Silly” sijoittui Rhythmic Top 40-listan 25. sijalle. Singlen tuotannosta vastasi Soulja Boy. Yhtyeen albumi Revenge of the Beast julkaistaan vuonna 2013.
Diskografia > Albumit

Beast (2008)
Revenge of the Beast (2013)
Diskografia > Mixtapet

DJ J1 Present V.I.C. In HD (2009)
DJ Jay Rock Presents V.I.C. Lord Ova Beats (2009)
DJ Grady Presents V.I.C. Swagg Thru Da Roof (2010)
Aiheesta muualla

Virallinen sivusto (Arkistoitu – Internet Archive)
Lina Domberg

| Henkilötiedot |
| --- | --- | --- | --- |
Syntymäaika: 28. lokakuuta 1995
Syntymäpaikka: , Ruotsi
Pelipaikka: maalivahti
Pituus: 170 kg
Paino: 66 kg
Seurat
| Vuodet | Seura | O | (M) |
| 2013–2016 | KIF Örebro DFF | 2 | (0) |
| Yhteensä | Yhteensä | 2 | (0) |
 Seurajoukkueuran tilastot kattavat vain kansalliset sarjat.
Lina Domberg (s. 28. lokakuuta 1995 Ruotsi) on ruotsalainen uransa päättänyt jalkapalloilija, joka oli pelipaikaltaan maalivahti. Hän edusti urallaan Damallsvenskan-joukkue KIF Örebroa.
Tumman veden päällä

| Tumman veden päällä |
| --- | --- |

Kirjailija:  Peter Franzén
Genre:  romaani
Kustantaja:  Tammi
Julkaistu:  2010
Ulkoasu:  sidottu
Sivumäärä:  320
ISBN:  978-951-31-5404-2
Löydä lisää kirjojaKirjallisuuden teemasivulta
Tumman veden päällä on Peter Franzénin omaelämäkerrallinen esikoisromaani. Kirja ilmestyi Tammen kustantamana vuonna 2010.
Kirjaan pohjautuva, Franzénin itsensä ohjaama elokuva valmistui syksyllä 2013.
Aiheesta muualla

Tumman veden päällä Kustannusosakeyhtiö Tammen sivuilla.
Peter Franzénin haastattelu kirjaa koskien Ylen Elävässä arkistossa.
Litani

| Litani |
| --- | --- |
 Litani lähellä Israelin rajaa
Alkulähde:  Bekaanlaakso
Laskupaikka:  Välimeri
Maat:  Libanon
Pituus:  140 km
Valuma-alue:  2 290 km²
Litani (arab. نهر الليطاني‎; Nahr al-Lytany) on joki Etelä-Libanonissa. Se alkaa Baalbekista Bekaan laaksosta ja laskee Välimereen Tyroksen pohjoispuolella. 140 kilometrin pituisena se on pisin kokonaan Libanonissa oleva joki.
Vuonna 1959 valmistunut Litanin pato Bekaanlaakossa luo keinotekoisen Qaraunjärven ja tuottaa 185 MW sähköä.
Litani korostettuna punaisella
Virrattuaan Syyrian rajan suuntaisesti Litani vaihtaa suuntaansa Israelin rajaa ja Golanin kukkuloita lähestyessään länteen. Lähellä tätä mutkaa Litani tulee viiden kilometrin päähän Hasbanijoesta ja neljän kilometrin päähän Israelin rajasta. Länteen virtaavaa osaa nimitetään nimellä Qasimiyeh. Qasimiyeh erottaa historialliset Ylä-Galilean ja pohjoispuoliseen Libanonvuoriston.
Qasmieh-Ras-el-Aïn Qasimiyehin ympäristössä on yksi laajimmin keinokasteltuja alueita Libanonissa ja tärkeä sitrus- ja banaanintuotantoalue.
Aluekiistoja

Eräiden siionistien mukaan koko Galilea olisi liitettävä Israeliin. Joen veden ohjaamista etelään ehdotettiin jo 1905 Palestiinan tulevien tarpeiden täyttämiseksi.[lähde? ] Litania ehdotettiin 1919 liitettäväksi juutalaisten kansallisen valtion yhteyteen, mutta Kansainliitto hylkäsi ehdotuksen. Myöhemmin David Ben-Gurion ja Moshe Dayan vaativat etelä-Libanonin miehittämistä ja Litanin liittämistä Israeliin.
Israelin hyökkäys Libanoniin 1978 ja maan miehitys Qasimiyehia myöten, lukuun ottamatta Tyrosta, tunnettiin nimellä Operaatio Litani.
Lähteitä

ICE Cases: Litani River Dispute
Aiheesta muualla

Kuvia tai muita tiedostoja aiheesta Litani Wikimedia Commonsissa